Verkiesing 2016: ‘Probleemgebiede’ as ANC verloorOnlangse onluste in Pretoria. Foto: Via Twitter Die burgerregte-organisasie AfriForum het die publiek gewaarsku om besonder veiligheidsbewus te wees tydens die verkiesingsproses, veral in gebiede waar die ANC volgens voorspellings moontlik beheer kan verloor. “Die marknavorsingsgroep, Ipsos Suid-Afrika, het met vorige verkiesings akkurate voorspellings gemaak en vanjaar weer aangedui dat die ANC moontlik in verskeie gebiede deur mededingende partye verbygesteek gaan word. Landwye onluste en konflik word veral in dié gebiede verwag, en dus is dit belangrik dat mense op stemdag sowel as in die komende weke paraat en verantwoordelik optree,” het Ian Cameron, AfriForum se hoof van gemeenskapsveiligheid, in ŉ verklaring gesê. Cameron sê voorts dat die onluste in Junie vanjaar, waartydens ANC-groepe onder meer busse en geboue aan die brand gesteek het omdat hulle gekant is téén die nominasie van Thoko Didiza as ANC-burgemeesterskandidaat van die Tshwane-metroraad, ’n verdere aanduiding is dat vonke waarskynlik gaan spat indien dié politieke party van mag ontneem word. “Soos voorheen sal AfriForum sy buurtwagte mobiliseer om die polisie by te staan waar hulle ’n tekort aan mannekrag het.” Dié gebiede waar onrus vermoed word, is met behulp van onafhanklike navorsing en ontleding saamgestel: Gauteng Soshanguve, Ga-Rankuwa, Mabopane, Hercules, Atteridgeville, Hammanskraal, Mamelodi, Kameeldrift, Ekangala, Zithobeni, Tembisa, Onderstepoort, Pretoria CBD, Pretoria Noord, Bronkhorstspruit, Johannesburg, Midrand, Sharpeville Informele Nedersetting, Bekkersdal, Zola Informele Nedersetting (Soweto), Thokoza Informele Nedersetting, Doornpoort, Eersterust, Refilwe en Phillip Nel Park. Politieke onrus tussen die EFF, die ANC-geaffilieerde Sasco, DA, die ANC-jeugliga en PAC is waarskynlik. KwaZulu-Natal New Hanover, Appelsbosch, Tongaat, Umbilo, Queensburgh, Glencoe, Pinetown, Sea Cow Lake, Gandhi’s Hill, Avoca Hills, Newlands, Quarry Heights, Madadeni, Umdloti, Reservoir Hills, KwaDabeka, Kenville, Umbumbulu, Umzinto, Nkobongo, Umlazi, Ntshongweni, Nongoma, Inanda, Verulam, Howick, Izingolweni naby Port Shepstone, Durban, Umtshezi munisipale gebied (Estcourt), Ulundi, Umvoti, Empangeni en KwaMashu. Politieke onrus tussen die EFF, die ANC, IFP en die NFP is waarskynlik. Wes-Kaap Philippi, Khayelitsha en Kaapstad. Politieke onrus tussen die DA en die ANC is waarskynlik. Noordwes Huhudi, Tlokwe, Hebron, Wonderkop Informele Nedersetting, Marikana, Rustenburg, Mahikeng, Mokgola naby Zeerust, Swartruggens, Boitumelong Informele Nedersetting naby Bloemhof, Mmabatho en Christiana. Politieke onrus tussen die ANC, DA, SACP en die EFF is waarskynlik. Mpumalanga Mbombela, Delpark, Embalenhle, Bushbuckridge en Kanyamazane. Politieke onrus tussen die ANC en SACP is waarskynlik. Limpopo Tzaneen, Mokopane (Mozombane), Mangaung en Polokwane. Politieke onrus tussen die ANC, Agang en die EFF is waarskynlik. Vrystaat Bloemfontein, Sasolburg en Zamdela. Politieke onrus tussen die ANC, EFF en die SACP is waarskynlik. Oos-Kaap King William’s Town, KwaZakhele, Ibhayi, Bhisho, Butterworth, Govan Mbeki Informele Nedersetting, Oos-Londen en Mdantsane. Politieke onrus tussen die ANC en die SACP is waarskynlik. Noord-Kaap Kimberley, Upington en Daniëlskuil. Politieke onrus tussen die ANC en die DA is waarskynlik. AfriForum het sewe veiligheidswenke vir stemdag (3 Augustus) opgestel: Laai die AfriForum-app af om deurlopend onrus of ongerymdhede aan te meld. AfriForum sal ook deurlopend op die organisasie se Facebook-blad geweld of onluste aanmeld sodat die publiek op die hoogte kan bly.